**ลายเซ็น : น้ำหมึกที่ปนเปื้อน**

**อิระณัฏฐ์ หรั่งศิริ**

**ลายเซ็นถือว่าเป็นเอกลักษณ์เฉพาะบุคคลที่ยากจะเลียนแบบ แต่กระนั้นคำว่าลายเซ็นก็ไม่ได้ใช้ในการลงนามในเอกสารเพียงอย่างเดียว แต่ก็ยังสามารถหมายถึงเอกลักษณ์เฉพาะบุคคลในการทำสิ่งต่าง ๆ ได้ เช่นการเขียนแนวหักมุมเป็นลายเซ็นการเขียนของคุณสรจัก การมีลายเซ็นหรือเอกลักษณ์เฉพาะตัวทำให้เราสามารถเดาได้อย่างไม่ยากเย็นนัก ว่าผู้ใดเป็นคนกระทำสิ่งนั้น แต่ทว่าการมีลายเซ็นนั้นก็ย่อมมีผู้ลอกเลียนแบบเอาไปเป็นของตัวเอง คนผู้นั้นย่อมต้องการผลงาน ท้าทายความสามารถและท้าทายเจ้าของว่าตนเองนั้นก็เก่งเหมือนกัน เช่นเดียวกับวงการมือปืน ลายเซ็นของพวกมือปืนคือเอกลักษณ์การยิงที่ทำให้ศพนั้นตายแตกต่างกันไป แต่วงการมือปืนก็เต็มไปด้วยการลอกเลียนแบบเพื่อถ้าทายและโยนความผิดให้เจ้าของลายเซ็นกันมากมาย ผมจึงนิยามลายเซ็นในวงการนี้ว่า “ลายเซ็น น้ำหมึกที่ปนเปื้อน”**

**“มือปืน” อาชีพยอดนิยมของคนสมัยก่อน แม้แต่ทหารหรือตำรวจบางคนก็ยังเคยเป็น แม้อาชีพนี้จะเป็นอาชีพที่ไม่สุจริตเท่าไหร่ แต่คนก็ยังนิยมทำกันเพราะเศรษฐกิจที่แย่และฐานะทางบ้านที่ยากจน ถึงจะทำเงินได้มากมายแต่ก็ต้องแลกด้วยความเสี่ยงในการทำอาชีพและความระแวงในการโดนจับอยู่ดี และนี้คือจุดเริ่มต้นเรื่องสั้นที่มีชื่อว่า “ลายเซ็น”**

**“ลายเซ็น”(ค่อยมาเขียนประวัติหาไม่เจอ)**

**เนื่อเรื่องกล่าวถึง มือปืนชื่ดดัง นามว่าก้อง ไกรยน์ที่ต้องเอาตัวรอดจากคดีที่เขาถูกสงสัยว่าเขาคือผู้ยิง ผ่านการให้เหตุผลและงัดหลักฐานขึ้นมาสู้กันกับตำรวจ เพื่อให้ตัวเองพ้นจากคดีที่ไม่ได้ทำ**

**เรื่องเปิดมาด้วยแนะนำตัวละครที่มีชื่อว่าก้อง ไกรยนต์เขาเป็นมือปืนที่มีฝีมือและมีลายเซ็นการยิงเป็นของตนเอง เขาถูกจับมาสอบสวนในข้อหา ยิง นาย “สรรเสริญ วงษ์ลักษณ์สุข” แต่เขาก็ปฎิเสธอย่างหัวแข็งเลยว่าไม่ได้ยิง ทั้งตำรวจและก้อง ไกรยนต์งัดหลักฐานและเหตุผลมาสู้กัน ทำให้เห็นว่าก้อง ไกรยน์ก็เป็นคนที่ไม่ยอมคนเหมือนกัน แต่สภาพศพที่ผู้เขียนบรรยาย ก็คือเอกลักษณ์การยิงของก้อง ไกรยนต์ที่น้อยคนจะลอกเลียนแบบได้ ทำให้ผู้อ่านรู้สึกสงสัยว่าสรุปใครกันแน่ที่เป็นคนยิง หรือเป็นก้องไกรยนต์ที่โกหก**

**หลังจากเปิดเรื่องด้วยการสอบสวนระหว่างตำรวจและก้อง ไกรยนต์ทำให้เรารู้ว่าเขาเป็นมือปืนฝืมือฉกาจ ทักษะการยิงของเขายากจะเลียนแบบ รวมถึงฉากที่เซ็ตไว้ที่สถานีตำรวจทำให้เห็นว่าเรื่องนี้จะต้องเกี่ยวข้องกับคดีความ และตลอดทั้งเนื้อเรื่องที่มีการอธิบายฉากอีกมากมากทั้งผับบา ไร่นาหรือคุก ทั้งความเป็นอยู่และจิตสำนึกของตัวละครในเรื่อง มันทำให้ผู้อ่านเชื่อได้ว่ามันต้องมีเค้าโครงเรื่องจริงของประเทศไทยที่เคยเกิดขึ้นปะปนกันอยู่อย่างแน่นอน**

**ช่วงกลางเรื่องผู้เขียนค่อย ๆ ย้อนเล่าถึงประวัติความเป็นมาของแต่ละตัว โดยเริ่มประวัติของผู้ตาย เขาเป็นนักธุรกิจอสังหาริมทรัพย์ชื่อดัง ที่ไล่ตระเวนยึดที่ดินชาวบ้าน เพื่อมาทำโครงการและเเต่ละโครงการก็ไม่มีคุณภาพ ทำให้ชาวบ้านหรือผู้ใช้โครงการต่างเกลียดชังเขา ต่อมาเรื่องเรื่องก็ได้เล่าถึงประวัติของก้องไกรยนต์และยังได้เผยตัวละครหลักอีกตัวอย่าง เอก ปัญจสีทั้งคู่เคยเป็นทหารเก่าฝีมือดี แต่ดันไปมีเรื่องกับพันตรีเลยโดนปลดจากการเป็นทหาร จุดตรงนี้ยิ่งทำให้ผู้อ่านเห็นถึงความไม่เท่าเทียมทางสัมคม ทั้งที่พันตรีเริ่มก่อนแต่กลับไม่โดนอะไรเลย หลังจากโดนปลดจากการเป็นทหารจึงไปทำงานเป็นยามเฝ้าสถานบันเทิง และดันไปทะเลาะกับกลุ่มนักเลงอีก จึงทำให้เกิดการยิงกัน ทั้งคู่จึงติดคุก แต่มีบุคคลปริศนามาประกันตัวทั้งคู่ออกไป เขาคือ นาย จรัส ฟันเรืองริด มาถึงจุดนี้เนื้อเรื่องได้เฉลยถึงจุดเริ่มต้นในการเป็นมือปืนของทั้งคู่และเพิ่มความไร้ศีลธรรมให้ผู้อ่านเห็นว่าเพียงแค่มีอิทธิพลก็ช่วยคนออกจากคุกจากตารางได้แล้ว อีกทั้งนาย จรัส ฟันเรืองริดก็ เสนองานให้ทั้งคู่ทำ นั่นคือ การมาเป็นมือปืน ทำให้เราเห็นว่าการมีอำนาจเงินทองนั้น สูงส่งกว่ากฏหมายอย่างยิ่ง ทั้งคู่จึงเข้าวงการมือปืนด้วยความหวังว่าจะไม่ต้องอดเช้ากินค่ำแบบอดีตที่เคยเป็นเสมอมา**

**ช่วงท้ายเนื้อเรื่องพาเรากลับมาที่การสอบสวนระหว่างก้อง ไกรยนต์และตำรวจ ก้อง ไกรยนต์พยายามอธิบายตำรวจถึงการลอกเลียนแบบวิธีการยิง ที่ก็พอจะมีคนยิงแบบเขาได้อยู่ ซึ่งตำรวจก็ไม่ปักใจเชื่อเพราะก้อง ไกรยนต์ไม่มีพยานที่อยู่ อีกทั้งตำรวจยังรู้มาว่า ก้อง ไกรยนต์เคยไปซื้อโครงการของ สรรเสริญ วงษ์ลักษณ์สุขและเกิดปัญหาจึงอาจเป็นต้นเหตุแรงจูงใจให้ยิงได้ แต่สุดท้ายก้อง ไกรยนต์ก็ถูกปล่อยตัวไปและไม่ได้เจอตำรวจไปอีกหลายเดือน เขาจึงรู้ตัวว่าเขารอดจากคดีนี้แล้ว**

**เรื่องปิดจบโดยเล่าเหตุการณ์หลังจากก้อง ไกรยนต์ถูกปล่อยตัว หลายเดือนต่อมาเขาได้พบกับตำรวจนายเดิมอีกครั้ง เขาได้พูดคุยและบอกกับก้อง ไกรยนต์ว่าจับตัวผู้ยิงได้แล้วคนนั้นคือเอก ปัญจสีเขาให้เหตุผลว่าติดหนี้ก้อง ไกรยนต์ หลังจากนั้นเขาเล่าย้อนอดีตถึงหนี้ที่เอก ปัญจสีติดก้อง ไกรยนต์ไว้ ก้องไกรยนต์เคยเข้าไปติดคุกแทนเอกปัญจสี เพราะเอก ปัญจสีโดนตำรวจตามล่าแต่เขามีเเม่ที่เป็นอัมพาตและใกล้ตายที่ต้องดูแล ก้อง ไกรยนต์จึงตัดสินใจให้เอก ปัญจสีอยู่ต่อเพื่อดูแลแม่และตนจะเข้าไปติดคุกแทน ตัดมาปัจจุบัน ก้อง ไกรยนต์ได้มาเยี่ยมเอก ปัญจสีและบอกเอก ปัยจสีว่าเขาไม่ได้ยิงนายสรรเสริญ วงษ์ลักษณ์สุขเป็นการปิดเรื่องจึงเป็นแบบบหักมุม ให้ผู้อ่านสงสัยว่าสรุปใครยิงกันแน่แล้วเรื่องจะเป็นอย่างไรต่อไป**

**“ลายเซ็น”เรื่องสั้นเรื่องนี้สะท้อนได้ชัดถึงความเน่าเฟะและการโกงเกิดที่เกิดขึ้นมันบนสังคม เหมือนมันคือเรื่อง “ปกติ” ซึ่งเนื้อเรื่องปูทางให้เราเห็นตั้งแต่ตัวละครที่ขัดแย้งกับสังคม จะเห็นได้ชัดตลอดการดำเนินเรื่อง แม้กระทั่งตัวเอกอย่างก้อง ไกรยนต์ที่ทำอาชีพเป็นมือปืนก็ผิดกฏหมายแล้ว อีกทั้งการทำงานของตำรวจที่แสดงถึงความมักง่ายและความขี้เกียจของตำรวจ ตอนจับก้อง ไกรยนต์เข้าคุกในตอนแรกก็มีหลักฐานเพียงคำสารภาพ และครั้งที่สองที่เอก ปัญสีไปติดคุกฟรี เพราะคิดว่าเพื่อนเป็นคนยิง ทั้งที่ตำรวจมีหลักฐานเพียงแค่รูป ปืน และคำสารภาพเพียงเท่านั้น แต่ก็ยังจะจับไป เพราะตำรวจคิดว่าแค่หาคนร้ายมาได้ก็พอ ซึ่งมันทำให้ผู้อ่านได้กลับไปย้อนคิดและตระหนักถึงตนเองว่าสังคมเราเดินทางมาถึงจุดที่เรื่องผิดกฏหมายคือความ “ปกติ” ไปแล้วหรอหรือที่จริงแล้ว ”ลายเซ็น” ที่เราเขียนอยู่คือความปกติในสิ่งที่ผิดปกติกันแน่**